Søndag aften omkring klokken 22 blev en 23-årig polsk mand hårdt kvæstet, da den bil han var passager i, skred ud på grund af dette glatte føre. Bilen kurede over i den modsatte kørebane på Halsvej ved motorvejsbroen ved Vodskov. Den 23-årige blev fastklemt i bilen, og blev efterfølgende overført til Odense Universitetshospital, hvor han stadig meldes i kritisk tilstand. Mandag morgen klokken 06.39 blev en 30-årig kvinde ligeledes kvæstet, da hun var impliceret i en ulykke, hvor to biler kørte frontalt sammen på Sæbyvej mellem Tårs og Hjørring. Efter ulykken sad kvinden fastklemt i lang tid. Kvinden er nu indlagt på Sygehus Vendsyssel i Hjørring med adskillige knoglebrud. Der var to personer i begge biler, og de tre andre implicerede slap med mindre knubs. Politiet ved endnu ikke noget om årsagen til ulykken. Det fortæller vagtchef Aage Pedersen til TV2/Nord.

Opsummering:
Søndag aften og mandag morgen blev en mand og en kvinde hårdt kvæstet i to voldsomme ulykker.